Document ID: 32007D0838

DECIZIEA COMISIEI
din 13 decembrie 2007
de modificare a Deciziei 2006/415/CE privind anumite măsuri de protecție referitoare la gripa aviară înalt patogenă de subtip H5N1 la păsările de curte din Polonia
[notificată cu numărul C(2007) 6597]
(Text cu relevanță pentru SEE)
(2007/838/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (3),
întrucât:
(1)
Decizia 2006/415/CE a Comisiei din 14 iunie 2006 privind anumite măsuri de protecție referitoare la influența aviară de subtip H5N1 la păsările de curte din Comunitate și de abrogare a Deciziei 2006/135/CE (3) prevede aplicarea anumitor măsuri de protecție pentru a preveni răspândirea bolii, inclusiv stabilirea unor zone A și B ca urmare a suspectării sau confirmării unui focar de gripă aviară.
(2)
În urma izbucnirii unor focare de gripă aviară înalt patogenă de subtip H5N1 în Polonia, Decizia 2006/415/CE a fost modificată ultima dată prin Decizia 2007/816/CE a Comisiei din 10 decembrie 2007 de modificare a Deciziei 2006/415/CE privind anumite măsuri de protecție referitoare la gripa aviară înalt patogenă de subtip H5N1 la păsările de curte din Polonia.
(3)
Din cauza unor noi focare de boală în Polonia, delimitarea zonelor supuse restricțiilor și durata măsurilor ar trebui să se modifice pentru a se ține seama de situația epidemiologică.
(4)
Prin urmare, Decizia 2006/415/CE ar trebui modificată în consecință.
(5)
Măsurile prevăzute de prezenta decizie ar trebui reexaminate în cadrul următoarei reuniuni a Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2006/415/CE se modifică în conformitate cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 13 decembrie 2007.

Labels: 3
0
18
6